b'\n_START_ARTICLE_\nPratsikvanteeli\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nHuoneenl\xc3\xa4mp\xc3\xb6tilassa pratsikvanteeli on v\xc3\xa4rit\xc3\xb6nt\xc3\xa4 kiteist\xc3\xa4 ainetta. Sen liukoisuus veteen on huono ja se liukenee paremmin orgaanisiin liuottimiin esimerkiksi etanoliin, dietyylieetteriin, dimetyylisulfoksidiin tai kloroformiin. Maultaan pratsikvanteeli on karvas._NEWLINE_Pratsikvanteeli tehoaa useisiin loismatoihin. Sille ovat alttiita muun muassa heisimadot, tiehytmadot, maksamadot ja halkiomadot. Pratsikvanteeli on optisesti aktiivinen yhdiste ja l\xc3\xa4\xc3\xa4keaineena vaikuttava isomeeri on (-)-enantiomeeri. Yhdistett\xc3\xa4 k\xc3\xa4ytet\xc3\xa4\xc3\xa4n kuitenkin raseemisena seoksena. Pratsikvanteelin tehon mekanismi ei ole tarkasti tiedossa, mutta se todenn\xc3\xa4k\xc3\xb6isesti perustuu siihen, ett\xc3\xa4 se kasvattaa loismatojen solukalvojen kalsium- ja muiden kahdenarvoisten katioinien l\xc3\xa4p\xc3\xa4isevyytt\xc3\xa4. Kalsium-ionien kertyess\xc3\xa4 soluihin loismadot halvaantuvat ja irtoavat is\xc3\xa4nt\xc3\xa4el\xc3\xa4imest\xc3\xa4.\n_START_SECTION_\nHaittavaikutukset\n_START_PARAGRAPH_\nPratsikvanteelin mahdollisia haittavaikutuksia voivat olla p\xc3\xa4\xc3\xa4kipu, huimaus, vatsakivut, oksentelu ja ripuli sek\xc3\xa4 harvinaisina v\xc3\xa4symys ja allergiset iho-oireet.'